An impalaerion vraz ou-deus klasket aman diouganou neve, evel gwel  Djengis Chan. An oll kontre a Zain, goloet gand ar rivinou-man, a oa  al leh mad evid kavoud an doueed, hag ar speredoou, vad pe fall.  Nameid an dud a zichenn deuz Djengis Chan e linenn eeun a hell pigna  ar mane-ze, e tisplegas din an  Pandita. Da hanter an hent, an den  boutin a goll e alan, ha ma faota dhoñ moned ihuelloh, ean a varw.  Pell zo, jiboeserion vongol a ride àrlerh eur vandennad bleidi dre ar  mane, ha pand arruas el leh-man, ind a varùas an oll. Àr an dachenn e  oa eskern erer, moufloned hag antiloped kagarga a rid skañv ha bian  èl an aùel. Du-ze e ma o chom an diaoul fall a zalh lior an  tonkaduriou.